艾熱

艾熱，係中國大陸流行樂說唱男歌手，喺新疆喀什出世。2018年攞到中國新說唱全國冠軍。

演藝經歷 
2014年，攞《Iron Mic》新疆賽區冠軍，全國亞軍。

2016年，幫吳莫愁做《旅程》單曲，首歌嘅詞曲創作都由艾熱包辦，同做MV男主角。

2018年，參加愛奇藝節目《中國新說唱》，獲選入潘瑋柏、鄧紫棋嘅「攀登戰隊」，曾經喺四強外止步，遭到淘汰，之後喺復活賽贏返，最終攞到全國冠軍。

2018年11月29號，攞到亞洲音樂盛典年度最佳說唱歌手獎；12月8號，參加第12屆音樂盛典咪咕匯，同鄧紫棋一齊唱《光年之外》；12月10號，同鄧紫棋一齊出合唱嘅《光年之外》；12月18號，出首張個人同名專輯《AIR·艾熱》。

2019年1月5號，出同GAI合唱嘅《永不獨行》；1月6號，佢唱嘅歌《烏雲中》攞到英國《Q》雜誌中文版音樂頒獎盛典最受歡迎說唱單曲獎；1月27號，攞第6屆瑞麗美容大賞2018年度最佳說唱歌手獎；3月25號，攞第26屆東方風雲榜音樂盛典最受歡迎說唱歌手獎；4月12號，同達倫小子、Daneliya Tuleshova做Polina Gagarina喺湖南衛視《歌手2019》總決賽嘅幫唱嘉賓，合唱《We Are the World》。2019年12月6號，佢出咗《AIR PLAN》專輯。

2020年3月，加盟湖南衛視《歌手·當打之年》，喺第五輪淘汰賽憑住《用音樂安慰你》奇襲旅行團樂隊失敗攞唔到正式補位資格。

中國男歌手